মহাসাগরীয় স্রোত
মহাসাগরীয় স্রোত (ইংরেজি: Ocean current) পৃথিবীর মহাসাগরগুলোতে সমুদ্রের পানির নির্দিষ্ট দিকে অবিচ্ছিন্নভাবে বয়ে চলাকে বোঝায়। এগুলো আসলে মহাসমুদ্রের মাঝে উষ্ণ বা শীতল পানির এক একটি নদী। পৃথিবীর আবর্তন, বায়ুপ্রবাহ, তাপমাত্রা, লবণাক্ততার তারতম্য, চন্দ্র-সূর্যের আকর্ষণ, সমুদ্রতলের গভীরতার পার্থক্য, তটরেখার প্রকৃতি এবং অন্যান্য স্রোতের উপস্থিতি মহাসাগরীয় স্রোতগুলোর উৎপত্তি, শক্তি ও গতি-প্রকৃতি নির্ধারণ করে।